
Коментари UNEKOOP-а на Извештај о стратешкој процени утицаја на животну средину Стратегије пољопривреде и руралног развоја Републике Србије за период од 2026. до 2034. године

UNEKOOP оцењује да је достављени Извештај о стратешкој процени утицаја (у даљем тексту: СПУ) у великој мери неактуелан и методолошки превазиђен. Документ се ослања на застарео методолошки приступ и не одражава актуелне међународне и националне оквире, алате и стандарде који су у међувремену постали обавезујућа референца за интеграцију климе и природних решења у стратешко планирање. Климатске промене и NbS третирани су претежно описно и фрагментарно, као појединачни рецептори односно илустративни примери, а не „које прожимају цео документ“ (cross-cutting) теме које структуришу анализу алтернатива, процену значаја утицаја и систем праћења.
UNEKOOP не претендује да коментарише све сегменте СПУ. Пажња је, у складу са мандатом и експертизом организације, усмерена на две теме које су у жижи интересовања UNEKOOP-а: климатске промене и Решења заснована на природи (NbS). Коментари који следе односе се искључиво на ове две области и не дирају у остале аспекте Извештаја.
2. Кључна замерка: неуважавање релевантног оквира за интеграцију климе и NbS
UNEKOOP оцењује да је СПУ минимално или уопште није уважила међународни и национални оквир релевантан за интеграцију климатских промена и NbS, иако је тај оквир јасно дефинисан и обавезујући за Републику Србију у процесу приступања ЕУ. Конкретно:
1. СПУ се методолошки наслања на застарели приступ, без видљивог ослонца на Техничке смернице ЕК 2021/C 373/01 о climate proofing-у инфраструктуре (за период 2021. до 2027), на које Стратегију заштите животне средине - Зелена Агенда Републике Србије за период 2024 - 2033. годие изричито упућује (Мера 1.1.2), нити на новији приступ процени климатског ризика (EUCRA 2024, IPCC AR6, ISO 14091).
1. Изостаје системско повезивање са Зеленом агендом за Западни Балкан и њеном националном транспозицијом, Стратегијом заштите животне средине - Зелена Агенда Републике Србије за период 2024 - 2033. године, иако Стратегија пољопривреде изричито проистиче из обавеза преузетих кроз тај оквир (Посебан циљ 4).
1. NbS се у СПУ не третира као засебан, операционализован концепт. Иако Извештај помиње екосистемске услуге (одељак 1.2.4) и предеону разноврсност, изостаје експлицитна примена концепта Решења заснованих на природи као оквира за разматрање алтернатива и ублажавање утицаја, упркос томе што национална Зелена агенда садржи посебне мере за NbS великих и малих размера (Мера 1.1.11), зелену инфраструктуру (Мера 1.2.4) и NbS за биодиверзитет (Мера 4.1.6).
1. Анализа се претежно своди на „снимак стања“ уместо на еволуирајућу основу са форвард-looking климатским пројекцијама, што је супротно и важећем упутству ЕУ о интеграцији климе у СПУ (2013) и новијим документима.
3. Међународни и национални оквир релевантан за интеграцију климе и NbS у СПУ
Релевантан оквир чини јасна хијерархија докумената коју је СПУ морала да уважи:
Међународни/ЕУ ниво (политички и стратешки оквир)
1. Европски зелени план (European Green Deal, 2019), кровна развојна стратегија ЕУ ка климатској неутралности до 2050;
1. Зелена агенда за Западни Балкан (Софијска декларација, 10. новембар 2020) са Акционим планом за период 2021. до 2030, регионална транспозиција Европског зеленог плана, изведена кроз пет стубова: (1) климатска акција (декарбонизација, енергетика, мобилност), (2) циркуларна економија, (3) биодиверзитет, (4) борба против загађења ваздуха, воде и земљишта, (5) одрживи прехрамбени системи и рурална подручја. Усвајањем се доприноси испуњавању Поглавља 27 (животна средина и климатске промене);
1. UNFCCC и Париски споразум, основ за Национално утврђени допринос (NDC) и Глобално обећање смањења метана (Global Methane Pledge), посебно релевантно за сточарство и управљање стајњаком;
1. компоненте Зеленог плана директно релевантне за пољопривреду: стратегија „Од њиве до трпезе“ (смањење употребе ђубрива ≥20% и губитака нутријената ≥50% до 2030), Стратегија ЕУ за биодиверзитет до 2030 и Закон ЕУ о клими.
ЕУ методолошки/технички ниво
1. Упутство ЕК „Guidance on Integrating Climate Change and Biodiversity into SEA“ (2013), и даље важећа основна методолошка референца (двосмерни приступ: утицај плана на климу и утицај климе на план);
1. Техничке смернице ЕК 2021/C 373/01 о climate proofing-у инфраструктуре (за период 2021. до 2027), интегришу климатско „прескринирање“ са поступцима EIA и SEA и форвард-looking климатским пројекцијама;
1. Европска процена климатског ризика (EUCRA) и Комуникација ЕК „Managing climate risks“ (2024), примењују концепт ризика из IPCC AR6 и стандарде ISO 31000 и ISO 14091.
1. 
Национални ниво
1. Зелена агенда за Србију (Стратегија заштите животне средине са Акционим планом за период 2025. до 2033), национална транспозиција регионалне Зелене агенде, са изричитим мерама за интеграцију климе у СПУ/ПУ (Мера 1.1.2) и за NbS (Мере 1.1.11, 1.2.4, 4.1.6);
1. Стратегија нискоугљеничног развоја (циљ смањења емисија ГХГ без LULUCF за 33,3% до 2030; секторски циљ за пољопривреду, смањење за 27,4% до 2030. у односу на 1990), ИНЕКП, Закон о климатским променама и Програм прилагођавања на измењене климатске услове за период 2023. до 2030.
NbS се, у складу са овим оквиром, дефинишу као акције заштите, одрживог управљања и обнављања природних или измењених екосистема које одговарају на друштвене изазове и истовремено доносе вишеструке користи за људе и биодиверзитет (ублажавање и прилагођавање, управљање поплавама и мочварним подручјима, очување угљеника у земљишту). У контексту пољопривреде то укључује агрошумарство, пољозаштитне појасеве, обнову плавних подручја и влажних станишта, очување органске материје у земљишту, зелену инфраструктуру и еколошки засноване приступе управљању водама.
4. Оцена и предлози за унапређење
4.1. Климатске промене
Оцена. СПУ препознаје климу као рецептор и закључује да је пољопривреда изразито осетљива на климатске промене, што је тачно, али анализа остаје на нивоу описа осетљивости без форвард-looking процене ризика и без системског повезивања са митигационим и адаптационим циљевима из националног и ЕУ оквира. Двосмерни приступ (утицај Стратегије на климу и утицај климе на Стратегију) није доследно спроведен кроз алтернативе и значај утицаја.
Предлози:
1. спровести процену рањивости и климатског ризика према приступу IPCC AR6 и ISO 14091, уз оријентaцију  ка будућности  и климатске пројекције  уместо ослонца 
1. доследно применити двосмерну логику (адаптација и митигација) кроз анализу алтернатива, уз изричито позивање на Техничке смернице ЕК 2021/C 373/01;
1. квантификовати правац дејства мера у односу на секторски циљ смањења емисија ГХГ из пољопривреде (смањење за 27,4% до 2030), са посебним освртом на N₂O из минералних и органских ђубрива, CH₄ из сточарства и управљања стајњаком и енергетску потрошњу;
1. увести сценарија (климатска и социо-економска) и приступ без обзира на то да ли ће се очекивани ризик и сценарио у потпуности остварити„no-regret/win-win“ за избор најотпорнијих алтернатива (пошумљавање, повећање енергетске ефикасности, очување водних станишта...)




4.2. Решења заснована на природи (NbS)
Оцена. NbS у СПУ није третиран као структурни концепт, већ се појављује посредно (екосистемске услуге, предеона разноврсност). Тиме је пропуштена прилика да се NbS искористи као оквир за дефинисање исплативих, вишеструко корисних алтернатива и мера ублажавања, упркос томе што национална Зелена агенда садржи разрађене мере за NbS.
Предлози:
1. експлицитно увести NbS као сквозни оквир за разматрање алтернатива и мера ублажавања (нпр. обнова плавних подручја и влажних станишта као алтернатива тврдој инфраструктури за управљање поплавама; агрошумарство и пољозаштитни појасеви против ерозије и за секвестрацију угљеника; зелена инфраструктура у руралним насељима);
1. повезати анализу са конкретним мерама националне Зелене агенде: Мером 1.1.11 (NbS великих и малих размера у шумарству, управљању мочварним подручјима, поплавама и пољопривреди), Мером 1.2.4 (зелена инфраструктура) и Мером 4.1.6 (NbS за биодиверзитет), те применити међународне и ЕУ алате за процену потенцијала NbS и трошкова и користи;
1. препознати NbS као win-win меру која истовремено доприноси и адаптацији и митигацији и очувању биодиверзитета, у складу са екосистемским приступом из упутства ЕУ.
4.3. Методолошко унапређење поступка СПУ
1. ускладити методологију СПУ са актуелним оквиром (упутство 2013. као основа, допуњено смерницама 2021/C 373/01 и приступом EUCRA/IPCC AR6);
1. заменити „снимак стања“ анализом еволуирајуће основе са и без спровођења Стратегије;
1. осавременити систем праћења климатским и NbS индикаторима (емисије ГХГ/N₂O/CH₄ из сектора, садржај органске материје у земљишту, површине под мерама прилагођавања и под NbS/агроеколошким мерама, површине под наводњавањем, површине под обновљеним стаништима) и интегрисати их у редовни циклус ревизије Стратегије ради прилагодљивог управљања.

Закључак UNEKOOP-а: у деловима који се односе на климатске промене и Решења заснована на природи, СПУ захтева суштинску дораду како би одразила актуелни међународни и национални оквир и важеће методолошке стандарде. UNEKOOP предлаже да се пре усвајања Извештај допуни форвард-looking проценом климатског ризика, доследном двосмерном анализом и експлицитном интеграцијом NbS као оквира за алтернативе, мере ублажавања и праћење.

